LidanRubinov/Halacha-QA huggingface dataset:
שאלה: תפילת שמונה עשרה בשבת: בתפילת שמונה עשרה של שחרית ושל מנחה של שבת אין את כל השמונה עשרה, למה? יש בערך שמונה, האם זה ככה צריך להיות?
תשובה: חכמים תיקנו את נוסח התפילה. בימות החול תיקנו שמונה עשרה ברכות, שבהן יש שבח לקב"ה ובקשה על צרכינו השונים. בתקופה מאוחרת יותר הוסיפו חכמים עוד ברכה, ולכן, אף שקוראים לתפילה שמונה עשרה - יש בה תשעה עשרה ברכות. בשבת לא מבקשים בקשות לצרכים אישיים. לכן חכמים תיקנו רק את ברכות השבח ועוד ברכה אמצעית על קדושת השבת. יחד יש שבע ברכות בכל תפילה של שבת וחג.
שאלה: ייחוד לבן עם בת דודתו: 1. האם מותר לילדה לישון בבית עם חבר של האמא והבן שלו? (רק היא ושניהם). בחדרים נפרדים. ומה עושים אם יש ממש בעיה לבטל? 2. ההורים שלי נסעו לחו"ל וביקשו מבת דודה שלי שתשאר איתי בבית (היא גדולה ממני ב4-5 שנים). הם התעקשו על זה מאוד. ישנו בחדרים נפרדים. מה עושים במקרה כזה?
תשובה: 1. לישון באותה דירה זו בעיה. אם יש לכל חדר שירותים נפרדים ויכולים לסגור את הדלת ולא נפגשים בפרוזדור, יש מקום להקל. 2. שוב יש בעיה של ייחוד, ובדין יהיה כמו בתשובה הקודמת.
שאלה: האם מי שיש לו יארצייט יכול לעלות בתוספת: האם מי שיש לו יארצייט במהלך השבוע יכול לעלות לתורה שלא בעליות הרגילות אלא בתוספת? הן לכתחילה והן בדיעבד (אם יש כמה לויים או כמה כהנים שאחד מהם חייב לעלות אחרון).
תשובה: זה לא משנה באיזה עליה עולים, ואפשר לעשות כן.
שאלה: השתתפות בחתונה משפחתית בשנת אבל: האם מותר לאישה בשנת אבל להשתתף בחתונת בת אחותה, וכן, בחתונת אחיינו של בעלה? אם כן, באילו תנאים?
תשובה: אם היא באבל על הוריה, מותר להשתתף בחופה בלבד אך לא בסעודה.
שאלה: להתפלל בנוסח ספרד: אני מתפללת תמיד בנוסח ספרד כי אמא שלי מרוקאית ואבא שלי עירקאי, האם זה ר?
תשובה: את צריכה להתפלל בנוסח ספרדי ועדות המזרח ולא בנוסח ספרד.
שאלה: עליית לוי לתורה: ישנן קהילות שלא נהגו להעלות לוי במקום כהן. האם מותר ללוי לעלות אחרי ישראל בימי שני וחמישי?
תשובה: לא שייך. לוי לא עולה שני.
שאלה: עניין מים אחרונים: מה עניין נטילת מים אחרונים בסוף הארוחה? והאם מותר לדבר בין נטילת מים אחרונים לבין הברכה?
תשובה: מים אחרונים עניינם לנקיון הידיים לפני ברכת המזון, כדי שתהיה הברכה נאמרת בקדושה ובטהרה. לפי הנאמר בגמרא, כי תכף לנטילת ידיים ברכה, אין לדבר בין נטילת הידיים לברכה, מלבד פסוקים הנאמרים לכבוד הברכה, כמו למנצח אצל הספרדים ושיר המעלות אצל האשכנזים.
שאלה: ציצית מגולה בשירותים: חבר שלי אמר לי שאסור להכנס עם ציצית מגולה לשירותים (הבגד). זה נכון?
תשובה: אין איסור להיכנס בטלית קטן לשירותים, גם מגולה.
שאלה: טבילה במקוה ביום שישי: האם יש עניין לטבול במקוה כל יום שישי ומהו?
תשובה: יש ענין לטבול בכל יום שישי, כיון שהמקוה מהווה הכנה לשבת וקבלת קדושת השבת.
שאלה: עליה לתורה בבר מצווה של לויים : בשעה טובה בשבת הבאה נערוך בר מצווה לבנינו. אבי כהן, חמי - לוי. האם ניתן להוסיף עליה ללויים כדי שחמי, בעלי והילד יוכלו לעלות לתורה?
תשובה: אפשר להוסיף אחרון (עליה שמינית) בה יעלה חמיך.
שאלה: אבלות: באבלות על הורה כמה זמן אסור לאכול בשר, אחרי השבעה מותר או שצריך לחכות חודש זה די דחוף, כי אני באבל והייתי רוצה לדעת כמה שיותר מהר
תשובה: אין איסור לאכול בשר גם זמן השבעה עצמה. המקום ינחם אתכם בתוך שאר אבלי ציון וירושלים
שאלה: נטילת ידיים לכהנים במנין מצומצם: א. כאשר יש מנין מצומצם מה עושים כאשר הכהן צריך לצאת ליטול ידיו, האם צריך להפסיק ולהמתין לו או שיש בזה משום "טירחא דציבורא" והפתרון הוא אחר? ב. במידה והפתרון הוא להפסיק ולהמתין, מה קורה כאשר זהו מנין "לחוץ" של אנשים הממהרים לעבודה וכדו שלא מוכנים להפסיק? ג. אם מדובר בשבת, האם ניתן לשיר בנתיים שיר שמילותיו נמצאות בחזרת הש"ץ, ואחרי חזרת הכהן יחזור הש"ץ על אותו קטע התפילה? ד. במידה והברז קרוב אך מחוץ למבנה האם במידה והכהן שיוצא ליטול ידיו זה מספיק או שלא, מכיוון שע"מ להשלים מניין צריך להיות תחת קורת גג אחת ובאותו חדר?
תשובה: א.ב. אפשר להמשיך בתפילה ולא צריך לעצור. ג. עדיף, וכך לא יצטרכו לשתוק סתם, אלא ישירו לדוגמא "ותחזינה עינינו".
שאלה: מקום מכוסה למניקה: 1. לענין ברכות ונטילת ידיים במניקה, האם אשה מניקה יכולה לברך תוך כדי הנקה? 2. האם היא צריכה ליטול ידיה בשביל לברך, כשנגעה במקום ההנקה כדי להניק?
תשובה: אם נגעה במקומות מכוסים אפשר אפילו לנקות את הידים בניגוב במשהו, במגבת או במטפחת, כמו שמוזכר בהלכה "בכל מידי דמנקי".
שאלה: הפרשת תרומות ומעשרות מעץ לימון: לבעל הדירה שלי יש בגינה עץ לימון. בעל הבית לא משתמש בפירות ויש לי אישור לקטוף מהם. רציתי לדעת איך עלי לעשר? ולגבי המטבע למעשר שני אם זה יכול להיות כל מטבע או מטבע מיוחדת?
תשובה: מכיוון שיש לך רשות לקטוף ולאחרים אין - הרי שהפירות חייבים בתרומות ומעשרות, ויש צורך גם לברך על הפרשה ונתינה ככל דיני טבל גמור. השנה, מלבד תרומה גדולה ותרומת מעשר, יש חובת הפרשה של מעשר ראשון ושני, וחובת נתינה רק במעשר ראשון. לגבי המטבע יכול להיות כל מטבע (שקל או שני שקל). כל פרוטה היא כ 5 אגו'. יש להשתדל לקטוף לפחות שני לימונים כל פעם. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: חזרת הש"ץ במנחה: האם בתפילת מנחה הש"ץ אינו חוזר כאשר ישנם רק עשרה מתפללים? (אין מצב של שעת הדחק)
תשובה: שמעתי מכמה רבנים שהורו כך למעשה, משום שמצוי מאוד שלא כולם עונים על ברכות חזרת הש"ץ. הרב יאיר וסרטיל
שאלה: גנב שהציל נפש: גנב שבר חלון ברכב. נכנס לרכב ובתוך הרכב היה תינוק שכמעט ונחנק. הגנב ראה כך ונסע לבית החולים והציל אותו. לאחר מכן באו הורי של אותו הילד ושאלו אותו איך זה קרה וסיפר להם את האמת מה דינו? (מצד אחד הוא שבר והרס ומצד שני הציל נפש)
תשובה: תשובה בקצרה: להלכה נראה שהשובר פטור כיוון שעשה זאת תוך כדי הצלה. התשובה בהרחבה: השולחן ערוך (בחושן משפט בסימן ש"פ, סימן ד') כותב: שמי שהציל חבירו ותוך כדי ההצלה שבר כלים בין של נרדף בין של רודף פטור. ובסעיף ה' מביא דוגמא, שהחפץ עצמו נחשב רודף ולכן מותר להשליכו לים ופטור מלשלם. ולכן, בכל מקרה שמציל נפש פטור מלשלם. אמנם במקרה שלנו מעשה הנזק היה בלי קשר להצלה, אך מכל מקום כיון שכדי להציל את התינוק היו חייבים לשבור את החלון, מתברר למפרע שכל הפעולה שעשה היא מעשה הצלה ופטור מלשלם. הערה: למרות שהגנב פטור מלשלם עליו לעשות תשובה, וה' עשה עמו חסד גדול שהפך לו מה שהתכוון לעשות עבירה לעשיית מצוה. רצון ה' הוא שיעשה מצוות ולא עבירות. הרב אריאל איגרא
שאלה: השתתפות במעגלים בפינוי או הקפאה : לאחרונה שמעתי שחיילים נלקחו להחליף חיילים בקו או שוטרי מג"ב שהלכו לעזור בהקפאת היישובים, ברצוני לשאול, אם גם אלה שהחליפו אותם עוברים באיסור תורה ויש לסרב על כך? אשמח לקבל מקור.
תשובה: אם יודעים בודאות שזה ככה, זה נקרא סיוע לדבר עבירה ואני חושב שצריכים לסרב. זה לא כמו שבת שיש עניין של עשייה בשינוי. כל מה שנותן יד להריסתה של ארצנו ולהגלית תושבים יש להמנע ממנו כי זו הכרחה לעשות דבר עבירה.
שאלה: מנהגי האישה בחלב נוכרי: התחתנו לא מזמן. אני הורגלתי מביתי להחמיר באכילת חלב נכרי ואבקת חלב נכרי. אישתי לא נהגה בביתה להחמיר בכך. האם עליה לנהוג כמוני בחומרא זו, כפי שנהוג שאישה הולכת אחר בעלה ע"פ מנהגי והלכות עדתו וביתו, או שמא מדובר כאן על חומרא שלא בהכרח נכנסת תחת מנהגי הבעל והאשה במקרה זה יכולה להחליט (כמובן בהתייעצות משותפת) שלא לקבל עליה חומרא זו? ראוי לציין שאנחנו זוג צעיר ועדיין בלי ילדים, ובעתיד אי"ה משיקולי חינוך ילדים וכדו ניישר קו בנושאים שכאלו.
תשובה: האישה חייבת במנהגי בעלה רק בתחומים שבהם עלול הבית להיות מופר. לכן לעצמה היא יכולה להמשיך במנהגה אך במאכלים המשותפים לשניכם עליה לנהוג כמנהג הבעל.
שאלה: שני מאורות השמים: בכל המקורות שחיפשתי, ראיתי שירח מוזכר כמאור. כיצד להבין זאת אם אנחנו יודעים שהוא לא מקרין אור בעצמו אלא רק מחזיר אור של שמש? למה ירח נחשב בתורה כמאור?
תשובה: מה זה משנה אם יש לו אור עצמי או שהוא כמו מראה שמחזירה אור? הרי למעשה יש לה אור.
שאלה: שעון מעורר בשבת ע"י תיכנות מערכת סטריאו: אני מתכנת את המערכת סטריאו שהיא תפעל אוטומאטית בשבת על בסיס מנגנון טכנולוגי שפועל כמו שעון שבת מצוי. כאשר המערכת תפעל בשבת היא תנגן תקליטור וכך אני מתעורר לצלילי התקליטור. אינני ממשיך להאזין לצלילים לאחר שקמתי ממיטתי. כמו כן, ההתעוררות היא לקולות שידור של תחנת רדיו של גויים בשפה שאינני מכיר. האם השימוש בשעון מעורר בשבת המשמיע צליל מותר בשבת רק כאשר זה צליל (מעצבן) שבלוני אחיד ובאופן אחר זה נחשב לזילותא דשבת?
תשובה: אם זה רק בשביל לקום מזה, תעשה שזה יהיה רק כמה שניות שצריך כדי להעיר ובתחנת חוץ.
שאלה: לשתות משקית חלב שנפתחה בסכין טרף: האם מותר לשתות מחלב ששקיתו נחתכה בסכין שהיא ממש לא כשרה?
תשובה: מותר, כיון שהסכין לא נגע בחלב, וגם אם נגע אין כאן בליעה של איסור.
שאלה: קנייה מאדם שגנב: אם קניתי משהו גנוב ממישהו שראיתי גונב, מה עליי לעשות עם המוצר הזה, ובכלל?
תשובה: מכיוון שבשעה שקנית את החפץ היה ידוע לך שהוא חפץ גנוב והיה אסור לך לקנות אותו על פי ההלכה, (שו"ע חו"מ סימן שנ"ו א') לכן אם הבעלים עדיין לא התייאשו מהחפץ ועדיין מקווים שהוא ישוב אליהם את צריכה להחזיר את החפץ לבעלים שממנו נגנב החפץ, ולתבוע את הגנב במה ששילמת לו עבור החפץ. (דעת הש"ך שם ס"ק ז' שחולק על הרמ"א וסובר שיכול לתבוע את הגנב אפילו שידע בזמן הקניין שהחפץ גזול ולא אומרים שנתן לגנב את הכסף במתנה). אם הבעלים התייאשו מהחפץ, כיוון שהיה ייאוש ושינוי רשות - את החפץ עצמו אין צריך להחזיר אלא צריך להחזיר את ההפרש משווי החפץ שהרווחת בקניה (כגון אם קנית חפץ ששוה 100   ב50   את צריכה לתת לבעלי החפץ 50  ) (שם שנ"ג ג' על פי ביאור הש"ך ס"ק ו' ונתיבות המשפט ס"ק ד') הרב אברהם זרביב
שאלה: השגחת כשרות על דבש ויין: חבר דתי ביקש ממני להשגיח על דבש ויין שהוא עושה. רציתי לדעת, מהם הדברים שיש להשגיח?
תשובה: 1. השגחה על יין ודבש שעשה כוללת בד"כ השגחה מפני גניבות ונזקים. 2. השגח שלא ישאר גלוי (ויאסר בשתיה או אכילה). 3. כמו כן, יש להקפיד שלא יהיה מגע נכרי ביין. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: טבילת כלים בבית ההורים: אני גר בבית עם הוריי (19), והכלים לא טבולים בבית. האם אני חייב לטבולם? (אני רוב הזמן לא בבית כי אני לומד ותכף צבא).
תשובה: כן, לא רק כדי שאתה תוכל לאכול אלא כדי שהורייך יאכלו בכשרות.
שאלה: מספר לולאות  סיבובים בציצית: 1. האם מספר הסיבובים (לולאות) לציצית הינו:7 9 11 13 או סדר אחר? 2. האם יש מרחק מוגדר בין הקשר הראשון לבין החור שבבד? 3. יש לומר ברכה או מספיק להגיד "לשם קדושת ציצית"?
תשובה: 1. הסדר שכתבת זה דעת השולחן ערוך. אולם רוב האחרונים סוברים שיש לעשות 7,8,11,13 2. צמוד. 3. יש לומר 'לשם מצות ציצית'.
שאלה: ביקור בבית קברות וניחום אבלים: 1. ידוע לי שבשנת האבל הראשונה לא מקובל לבקר בקבר הנפטר. האם בשנה זו מותר ללכת לבית הקברות כדי להשתתף בלוויות אזכרות של נפטרים אחרים אם הן מתקיימות קרוב לקבר הנפטר (באותה חלקה, באותה שורה)? 2. האם בשנת האבל הראשונה מותר ללכת לניחום אבלים על נפטר אחר?
תשובה: 1. כן. 2. כן. המקום ינחם אתכם בתוך שאר אבלי ציון וירושלים.
שאלה: הדלקת נרות חנוכה בפלג המנחה: במקום העבודה, עובדי הייצור מסיימים עבודתם בשעה 16:00. הנהלת החברה קבעה הדלקת נרות ברוב עם בשעה 15:45. האם מותר להדליק מאחר והזמן הנ"ל הינו לאחר פלג המנחה (בהנחה שהנר גדול וידלוק מספיק זמן)?
תשובה: אפשר כבר להדליק בזמן זה, כי הוא אחרי פלג המנחה. אכן, הנר צריך להיות מספיק גדול שידלוק חצי שעה אחרי צאת הכוכבים, במקרה זה כשעה וחצי.
שאלה: עדיפות למנחה קטנה או לגדולה: מנחה קטנה ומנחה גדולה, האם יש עדיפות מתי צריך להתפלל מנחה?
תשובה: יש בזה מחלוקת הרמב"ם והרא"ש. מי שעושה כך לא משתבש ומי שעושה כך לא משתבש. יש שאומרים שמנחה קטנה עדיפה כי אז היו מקריבים את קרבן התמיד של בין הערביים, ויש שאומרים שמחצות כבר אפשר. אני חושב שמי שיש ביכולתו להתפלל מנחה קטנה זה עדיף. אבל יש לדעת שיש בזה מחלוקת ראשונים.
שאלה: לשמור על נוסח התפילה: לעתים ישנם הבדלים קטנים בסידורים בעלי נוסח זהה. כגון: סידור ספרד כלשהו וסידור רינת ישראל. מה לעשות אם אני משתמשת בסידור קבוע נוסח ספרד, ובהזדמנות אחרת הזדמן לידיי בתפילתי בסידור אחר בנוסח זה אך היו בו שינויים - כגון: במקום "הנותן לשכוי בינה." - "אשר נתן לשכוי בינה". או במקום "ושבור עולנו מעל צווארנו" - "ושבור עול הגויים מעל צווארנו", וכיוצ ב. האם להתפלל בדיוק לפי הסידור שלפניי או לדבוק בנוסח אליו אני רגילה באופן כללי?
תשובה: להתפלל כמו שרגילה, ולא לשנות כל פעם.
שאלה: היחס למחלת אלציהמר: רציתי לשאול לגבי היחס למחלת אלציהמר, שבה המח מתנוון ואדם מאבד את זכרונו - איך אדם כזה יוכל לחזור ולזכור בעולם האמת את שעבר עליו?
תשובה: הזכרון שנפגע שייך לחלק הגופני של האדם. אך הנשמה שעולה לעולם הבא היא רוחנית ולא נפגעת והיא זוכרת הכל.
שאלה: הדלקת נרות לבנות בטיול: אשתי יוצאת בחנוכה לטיול עם קבוצת נערות. האם הם מצוות להדליק נרות חנוכה במקום בו ישנו או שהן יסתמכו על הדלקת הנרות שידליקו עליהן בבתיהן? אם כן, האם יסתפקו בהדלקה אחת או שכל אחת חייבת? (ישנן בנות אשכנזיות וספרדיות)
תשובה: יסמכו על כך שהאבות והבעלים מוציאים אותם. לכתחילה יש עניין והידור לראות נרות חנוכה, אז שאחת תדליק.
שאלה: שירות מילואים בזמן הקפאה: האם יש להימנע מללכת לשירות מילואים בזמן שהממשלה מקפיאה את הבנייה ביהודה ושומרון?
תשובה: אני לא חושב שיש קשר בין הדברים. אמנם הממשלה עושה עבירה בדבר אחד אבל צריך לשמור על היישובים, כי אחרת הפראים יבואו ויתנכלו להם. זה "אור וחושך משמשים בעירבוביא". יש דברים חיוביים ויש דברים שליליים.
שאלה: בישול ע"י גוי: גוי בישל בכלים כשרים והשתמש במצרכים כשרים. כללי הכשרות נשמרו למעט העובדה שיהודי לא היה מעורב כלל בבישול. האוכל כמובן לא כשר, אך האם יש צורך להכשיר את הכלים?
תשובה: הכלים טעונים הגעלה.
שאלה: חנוכיה בטפח הסמוך לפתח החצר: אני מדליק חנוכיה בפתח החצר, בטפח הסמוך לפתח מימין. כדי שהנר הראשון יהיה בטפח הסמוך לפתח יש צורך להכניס את כל המנורה לחלל הפתח כיון שהמנורה גדולה. האם ניתן להצמיד את המנורה לפתח כך שחלל הפתח יהיה פנוי ולסמוך על כך שהפמוט השמאלי נמצא בטפח הסמוך לפתח? אני רוצה לבנות סביב הבית חומת אבנים ובתוך החומה לקבוע מקום לחנוכיה, כך ששאלתי אינה רק לחנוכה הזה.
תשובה: הדלקה באופן כזה היא ר גמור.
שאלה: מעורבות הורים במצב ילדם בבית הספר: אני מורה בבי"ס ויש לי בכיתה תלמיד שהוא חלש בלימודים, מפריע, מתחצף, מקלל וכדו. עוד מעט יש אסיפת הורים ואני מאוד מתלבטת האם לספר להוריו על מצבו, כי יש חשש שהילד סופג אלימות בבית וביקורת שלילית על הילד תגביר כלפיו את האלימות. שאלתי היא, עד כמה המורה חייב לדווח להורים על המצב של ילדם? אשמח לקבל מקורות וסימוכין לתשובה.
תשובה: אם יש לך חשש שיש אלימות וביקורת על הילד בביתו, נכון לומר להורים את מעלותיו האמיתיות של הילד ולא לומר את החסרנות, כי זה רק יזיק. לומר להם שאת מקווה שהוא כל הזמן ילך וישתפר. וגם תגידי לילד שזה מה שאת אומרת להוריו. ולומר להם שהוא יותר יתקדם ככל שההורים יתנו לו חום ואהבה. ואם תדברי עם הילד באופן אישי ותתני לו יחס חם וגם תדרשי ממנו בתקיפות להתנהג ר אפשר שדרך זו תשפיע עליו לטובה.
שאלה: שם לילדה כשם אמה: אשתי הינה גיורת. למרות ששמה העברי הינו שני, בפועל (ביום יום) כל סביבתה (כולל אני) קוראים לה בשמה הלועזי, טניה. היום אנו מצפים ללדת בתנו ובין יתר השמות שנראים לנו, השם "שני" גם עלה על הפרק. האם, במידה ונרצה בכך, ניתן לקראו לתינוקת בשם "שני"?
תשובה: לא שייך לקרוא באותו השם, אם הוא כתוב במסמכים. אם כי אצל הספרדים אין בעיה לקרוא בשם האב או הסב בעודם חיים. לכן אם אתם נוהגים לפי הספרדים יהיה מותר לכם. ואם נוהגים לפי האשכנזים, לא ראוי לעשות כן.
שאלה: לא ילבש במכנסיים צנועות: הרב נשאל לגבי ענידת עגיל כדלקמן: שאלה: תמיד חשבתי שאסור לבנים לשים עגיל באוזן משום "לא ילבש". מישהו אמר לי שהיום אי אפשר לומד זאת משום שיש המון בנים שלובשים עגילים ולכן היום מותר. האם זה נכון?
תשובה: מוזכר שדבר שפשט, למרות שבתחילה זה היה שלא כהוגן, אם זה כבר לא מיוחד לנשים וגם בנים עושים את זה מותר. אבל אני אומר שזה לא דבר חכמה. בחור רציני לא צריך להראות כך, זה חיקוי של התרבות המערבית, ולמה לו? שאלתי היא, מזה שנים רבות, נשים לובשות מכנסים, גם נשים לא יהודיות, וגם נשים יהודיות, אם כן מדוע לאסור לנשים ללבוש מכנסים צנועות? תשובה: לכתחילה לא ראוי כי זו מודה של חיקוי של ריקנות. יכול להיות באמת שלאחר שכבר הורגלו אין בזה איסור אבל לא נכון ליצור את זה. ולכן זה כמו לגבי העגיל: "לא ילבש" אין כאן, אבל זה לא ראוי.
שאלה: דמי חנוכה או מתנות: אנחנו גרים בקנדה ונותנים לילדים מתנות לחנוכה. חתני אומר שלא נותנים מתנות אלא רק כסף כי מתנות זה לא מנהג של חנוכה. האם זה נכון ויש לתת רק כסף?
תשובה: אפשר כך ואפשר כך, וכדי לצאת ידי שניהם אתם יכולים לתת מעט כסף ולהוסיף מתנה.
שאלה: הדלקת נרות חנוכה בשעה מאוחרת: במשפחתנו חשוב לנו מאוד להדליק נרות חנוכה כשכולם בבית, לשם האוירה ותחושת ה"ביחד" המשפחתית. האם לצורך זה ניתן לדחות את הדלקת נרות החנוכה לסביבות השעה 8, מכיוון שאחד משני ההורים עובד עד שעות מאוחרות?
תשובה: לכבוד חנוכה יש לקצר את העבודה ולהדליק, גם בשעת הדחק, לכתחילה לכל המאוחר עד שעה 19:00. בערך זו השעה שעדיין הרחוב הומה אדם, לאחר מכן זהו רק בדיעבד.
שאלה: אשכנזייה שנישאת לספרדי: אני בחורה אשכנזייה שעומדת בעז"ה להינשא עם בחור ספרדי: 1. האם בחתונה עצמה אני צריכה ללכת לפי המנהגים הספרדיים? למשל, אני רוצה לצום ביום החתונה, והורי גם רוצים שאקיים את המנהג של סיבוב הכלה מסביב לחתן. 2. האם אני צריכה לעשות התרת נדרים בגלל שינוי המנהגים שלי למנהגים ספרדיים (אין בעיה בנושא של קיטניות מכיוון שגם הם בעדה לא אוכלים). 3. אם אני צריכה התרת נדרים, מתי אני צריכה לעשות זאת- לפני אחרי או בחתונה עצמה?
תשובה: 1. כל זמן שעוד לא נישאת יכולה לנהוג כמנהגי אבותיה אבל לאחר החתונה צריכה לנהוג במנהגי בעלה, בין לחומרא ובין לקולא. ולכן אפשר לעשות מה שציינת. 2. לא צריך התרת נדרים אלא המנהגים משתנים בחתונה באופן אוטומטי.
שאלה: מעשר כספים מאיזה גיל: מאיזה גיל צריך לעשר כספים - גם ילד שעבד בחופש צריך? אם אמרתי שאם אני אצליח במשהו בלי נדר אני אתן צדקה, אפשר לחשב את זה בתוך המעשר? ואם לא, אני צריכה לעשר מהסכום הכללי או ממה שנותר?
תשובה: ככל המצוות, מגיל בר מצווה  בת מצווה. המקבל על עצמו לתת צדקה בגלל דבר מסויים, כוונתו מעבר למעשר הכספים. את המעשר יש לחשב מהסכום הכללי. הרב יאיר וסרטיל
שאלה: קביעת מועד חתונה בעת אבלות: אני מאורס וטרם קבעתי תאריך לחתונה. אני מעונין, ב"ה, להתחתן באוקטובר שנת 2010. אימי חולה מאוד וכולי תקווה שתשרוד עד אז. אבל מה קורה עם לא קבעתי מועד חתונה ואני באבל, האם ניתן עדיין להתחתן? האם אוכל עדיין להציע נישואין במהלך השנה או לחילופין עם יהיה תאריך אך זה יהיה במהלך השנה, האם ניתן להתחתן?
תשובה: ניתן להתחתן בזמן אבלות. אם אתה רווק, אפילו בתוך שלושים. אבל רצוי להקדים את הנשואים כדי שאמך תזכה לראותך נשוי.
שאלה: הדלקת נרות לחתן בבית מלון: חתן בימי החנוכה שמתחתן באולם של בית מלון ובלילה ישן במלון (במקרה זה ישן בחדר הייחוד שהוא סוויטה לחתן ולכלה) - האם יכול להדליק באולם החתונה?
תשובה: עדיף שתדליק בבית הוריך לפני צאתך לחופה בשעטו"מ.
שאלה: סירים שנגעו זה בזה: הרב שאלתי את הרב והרב ענה כך: הורי תושבי גוש קטיף, ברוך ה, מתחילים תהליך בניה של ביתם הקבוע. הם שמעו שיש ענין לעשות שני כיריים במטבח לחלבי ובשרי, כיון שסיר חלבי שנוגע בסיר פרווה אפילו מבחוץ עושה את הסיר והתבשיל חלביים. וכן אם נוגע סיר בשרי בחלבי יש בעייה (ושמעו שזה יותר חמור משני כיורים). א. האם זה נכון? ב. אשמח עם הרב יתייחס בהרחבה לבעיות בכירה אחת, כדי להחליט איך נבנה? תשובת הרב: אין צורך בשני כיריים, כי לפי ההלכה שני סירים הנוגעים זה בזה ללא רוטב אינם אוסרים. החשש היחידי הווא שינתזו טיפות של חלב לבשר או להפך. אומנם בדיעבד טיפת חלב מתבטלת בפי 60 של בשר וכן להפך, אך לכתחילה אין לערב חלב בבשר. אולם תופעה זו אינה מצויה כל כך וניתן גם למונעה ע"י בישול בשר בשעות שונות משל החלב. לעומת זאת בכיור מניחים כלים חלביים במים חמים באותו מקום בו הניחו כלים בשריים. ועוד שני כיורים מאפשרים הנחת כלים בתוך הכיור לזמן ממושך. סליחה מכבוד הרב, אך לא הבנתי מה הדין כאשר בשרי נוגע מבחוץ בסיר פרווה.האם יש בעיה לאכול בארוחה חלבית, למה?
תשובה: גם בסתמי הדין זהה, סיר סתמי שנגע בסיר בשרי ללא רוטב נשאר סתמי.
שאלה: הדלקת נרות חנוכה בקומה רביעית: היכן עליי להדליק החנוכה אם אני גר בקומה רביעית, מחוץ לדלת בצד שמאל או בפנים בצד שמאל? אך יש לחוש שמא יכבו אם אדליק בחוץ.
תשובה: יש להדליק בחלון.
שאלה: קריאת שמע וברכת השחר: 1. האם אחרי שקוראים קריאת שמע מותר לגעת בדברים? 2. ברכות השחר חייבת להיות מיד אחרי ברכת אשר יצא? 3. אם אחרי שכבר נרדמתי בלילה אני קמה פתאום לחצי שעה, אני צריכה להגיד מודה אני ונטילת ידיים והכל? לדבר אני יודעת שעדיין אסור כי הרי עשיתי ברכת שמע אבל אני צריכה להגיד מודה אני ולברך נטילת ידיים ואשר יצר? זו השאלה הכי חשובה שלי אבל אודה לכם אם תוכלו לענות לי על כל השאלות. ושיהיה לכם שבוע טוב בעזרת השם
תשובה: 1. לאחר ברכת המפיל רצוי שלא לדבר או לעשות הפסק כלשהו עד השינה אולם מותר לגעת בכל דבר שאת רוצה. 2. רצוי להסמיך את ברכת "אלקי נשמה" לברכת "אשר יצר" בבוקר. אולם את שאר ברכות השחר ניתן לומר גם מאוחר יותר. 3. "מודה אני" אומרים רק כשקמים בבוקר ולא חוזרים לישון. גם נטילת ידיים נוטלים בבוקר אולם מי שקם באמצע הלילה ורוצה לגעת בפתחי הגוף או באוכל (כגון: להכין לתינוק) רצוי שיטול ידיים ללא ברכה. מי שישן לאחר ברכת המפיל והתעורר באמצע הלילה יכול לדבר, שהרי כבר ישן לאחר הברכה.
שאלה: סוף זמן תפילה בצפון אמריקה: אני גר בצפון אמריקה ובחורף כאן הימים קצרים מאד. הנני רופא ועובד בבית חולים רחוק מהמרכז היהודי. ביכולתי להתפלל שחרית ביחידות לפני סוף הזמן לפי המגן אברהם או לנסוע לבית הכנסת ולהגיע שם קצת לפני סוף הזמן לפי הגר"א. מה עדיף?
תשובה: אני ממליץ שתקרא את קריאת שמע לבד לפני זמן מגן אברהם, ואח"כ תלך להתפלל בבית הכנסת בציבור לפני סוף הזמן של הגר"א.
שאלה: חזן המתפלל לאט מול ביזוי התפילה: אני מתפלל את תפילתי לאט, וזה נובע בעיקר מאיזו בעיה בקריאת המילים שיש לי. מכיוון שכך, אני משתדל להימנע מלעלות להיות חזן בכדי לא לעכב את הציבור יותר מדי. אני יודע גם, שכאשר אין אף אחד שרוצה לעלות להיות חזן ובמשך זמן מה הציבור ממתין לעלייתו של מישהו להיות חזן, בכך מתבזה התפילה עקב כך שנראה שהמתפללים מזלזלים בקדושתה ובגדולתה של התפילה, ובמצב כזה צריכים לעלות ולא לסרב או להתמהמה בכך. האם במקרה של המתנה ארוכה למישהו שיעלה חזן, כאשר אני רואה שמתפללים אחרים לא עולים, אני צריך לעלות או שגם במקרה כזה עלי להמנע מלעלות?
תשובה: אם אתה יודע שאתה מעכב את הציבור כשאתה חזן, מוטב להמנע גם אם אין אחר שמזדרז לעלות.
שאלה: קניה בחנות שהסירה את תעודת הכשרות: כבר כמה שנים שנהגתי לקנות בחנות ידועה של פיצוחים וממתקים כל מיני ממתקי-גומי. לאחרונה יצא לי שוב לקנות את אותם הממתקים מאותה החנות אך התברר לי לפתע כי החנות הסירה את תעודת הכשרות. חברתי טענה כי המוכר הראה לה חבילה של אחד מסוגי הממתקים ועל החבילה עצמה נמצא ההכשר, אך אני בעיניי לא ראיתי זאת. כרגע אינני יודעת, האם צריך להשליך את אותם הממתקים לפח או שאפשר להסתמך על עדות אותה החברה ולאכול מן הממתקים אך להבא, כמובן, לא לקנות מאותה החנות?
תשובה: אין לקנות באותה חנות כי המוצרים עלולים להיות לא כשרים. בדיעבד, אם יש עדות נאמנה על מצרך שהוא כשר, את יכולה לסמוך עליה.
שאלה: הדלקת נרות בדירת שרות: אני נמצאת בשנת שרות לאומי ומתגוררת מחוץ לבית השנה. בבית אנו נוהגים להדליק חנוכיה אחת לכל המשפחה (אבי מדליק ומוציא אותנו, הבנות, ידי חובה). האם אצטרך להדליק נרות בחנוכיה לבדי או להיות עם שאר הבנות בחנוכיה דירתית? (אני אשכנזיה) וחג שמח.
תשובה: רוב האשכנזים נוהגים שהבנות הסמוכות על שולחן אביהן יוצאות בהדלקת האב. השאלה היא, האם בת שרות נחשבת כסמוכה על שולחן אביה או שהיא כבר מעין עצמאית. אך מכיון שבלאו הכי צריך אדם לראות את נרות החנוכה ולברך על הראיה שעשה נסים, עצתי, שכל הבנות תשתתפנה יחד בהדלקה משותפת בדירה בה הן מתגוררות.
שאלה: החזרת ציוד ולהמתין בעבודה עד סוף היום: 1. קיבלתי מאחד הסניפים של קופ"ח מסוימת איזשהו ציוד שאמרו לי להחזיר בהזדמנות. הגעתי לסניף אחר ורצית להחזיר זאת לשם (היה לי יותר נוח), ואמרו לי שאין להם צורך בזה ושסתם אמרו לי להחזיר. האם בכל זאת צריך להחזיר לסניף ממנו לקחתי או לסמוך על מה שאמרו לי בסניף אחר בהתחשב בעובדה שמדובר ברשת? 2. אם אני עובדת במשרה מלאה אבל בפועל יכולה לסיים את פעולותי אחרי מס קטן של שעות בלבד ואין לי עוד משימות (ואמרתי זאת פעם אחת לבוס). האם אני צריכה ללכת הביתה כדי שהשעות ה"ריקות" לא יחשבו בת השכר או שזכותי להישאר ו"להעביר" את השעות עד שיסתיים הזמן של שעות המשרה המלאה (כדי להרוויח את השכר המגיע לי עפ"י החוזה)?
תשובה: 1. היה קל יותר לענות אילו ידענו באיזה ציוד רפואי מדובר. באופן כללי, על פי רוב ציוד הניתן מקופות החולים הינו לשימוש חד פעמי ולא ברורה מהי הסיבה האמיתית שאמרו לך להחזירו. על כן נראה שאת יכולה לגשת לסניף שלישי מאותה הרשת ולשאול האם יש צורך להחזיר ציוד כזה. אם גם הם יסברו שאין צורך להחזיר, את רשאית לעשות בו כרצונך הטוב. 2. בנושאים מעין אלו הטוב ביותר הוא לשאול את המעביד. גם כאשר נראה לך שאת מיותרת כרגע, ישנם שיקולי מעביד שאינם גלויים לעובד. הרב ינון זמיר
שאלה: בהמשך לשאלה בענין אכילה על קברות צדיקים: כבוד הרב וסליחה על הטירחה. אשמח להבין אחת ולתמיד, האם מותרת האכילה במתחם או בסביבת קבר של צדיק? האם נכון שבאזור הקבר ישנה טומאה ואסור לאכול בסביבה של הקבר כיוון שטומאה זו שורה על המאכל? (שמעתי דבר זה מפי הרב בן ציון מוצפי), ואם הדבר כן, כיצד יש שנוהגים לעשות סעודות הילולה על קברות הצדיקים והתנאים (זכותם תגן עלינו), לדוגמא קבר הרשב"י וכדומה. 2. מה דין שתיה במתחם קבר של צדיק? (לדוג קרה שנוכחתי בהתכנסות בציון של בנימין הצדיק, זכותו ת"ע, ושם שתו משקאות מתוקים ומים ליד הציון) אשמח לתשובתכם ושוב סליחה על הטירחה.
תשובה: על יד קברי צדיקים, כגון: רשב"י, כבר נהגו שבאותו מבנה אוכלים.
שאלה: הדלקת נרות חנוכה כשנוסעים לבית מלון: אנחנו אמורים לנסוע ביום שישי בצהרים לשבת חנוכה להתארח בבית מלון. אימתי נדליק נרות חנוכה בערב שבת, אם בכלל? כמו כן, כיצד ננהג במוצש"ק, האם להדליק מאוחר בלילה כשנחזור מהמלון?
תשובה: אם כל המשפחה נוסעת ואין אדם הנשאר בבית להדליק נרות חנוכה תדליקו בבית המלון. ולגבי מוצאי שבת אם בזמן שאתם מגיעים לביתכם אנשי הבית ערים תדליקו עם ברכה ואם ישנים תדליק בלא ברכה, כיון שבמציאות כזו אין פריסומי ניסא.
שאלה: פגישה משפחתית בשנת אבל: בחנוכה המשפחה של בעלי עורכים "מסיבת חנוכה" משפחתית (ההורים, האחים והאחיינים). אני בשנת אבל. האם מותר לי להשתתף ולאכול שם? (אנחנו אשכנזים)
תשובה: רק אם יאמרו דברי תורה רציניים ויושרו שירי קודש - מותר.
שאלה: החלפת דירות בחנוכה: במשך ימי החנוכה נחליף, אי"ה, דירות עם משפחה מדרום הארץ, כך שבמשך שני לילות הם יישנו בדירתנו ולהיפך. כיצד עלינו לנהוג באשר להדלקת הנרות, האם יש לנו דין אורח בביתם או שעלינו לנהוג כבעלי הבית בימים אלו?
תשובה: כיון שאתם מחליפים דירות, כל אחד בזמן שהותו נחשב כבעל הבית החייב בנר חנוכה, כעין השוכר דירה. החלפת הדירה היא במקום הת בברכת חג אורים שמח!
שאלה: מסירת מודעה בערב ראש השנה: 1. האם מסירת המודעה בערב ראש-השנה שמבטלת מראש את הנדרים צריכה להיות בפני שלושה אנשים דווקא? 2. האם אותה מודעה תקפה רק לאותה שנה או שהיא חלה מעתה והלאה בלא הגבלת זמן?
תשובה: 1. כן. 2., עקרונית קבלה זו תקפה לכל הזמן אך נוהגים לעשות בכל שנה קבלה חדשה.
שאלה: מנהגי חתן וכלה: אנו זוג הנשוי כחצי שנה. סבא של בעלי נפטר היום. שמעתי ממס אנשים שונים שלחתן וכלה אסור בשנה הראשונה לנישואיהם לעלות לבית העלמין? ולנחם אבלים? הם הדבר נכון? האם זהו מנהג או הלכה? אודה לתשובה דחופה כי ההלוויה מחר
תשובה: מצד ההלכה אתם יכולים ללכת להלוויה ולנחם אבלים. אם במשפחתכם הקרובה יש המקפידים על עניין זה, תשארו מחוץ לבית הקברות. באופן כללי, יש מקפידים שנשים לא יכנסו לבית קברות ובמיוחד אם האשה בהריון או בזמן וסת אבל להלוויה עצמה מותר ללכת.